ICT ยัน “ซิงเกิล เกตเวย์” เป็นเพียงแนวคิด พร้อมรับฟังความเห็นทุกภาคส่วน
ICT ยัน “ซิงเกิล เกตเวย์” เป็นเพียงแนวคิด ยังไม่มีข้อยุติและพร้อมเปิดรับฟังความเห็นจากทุกภาคส่วน
1 ต.ค. 2558

นายอุตตม สาวนายน รัฐมนตรีว่าการกระทรวงเทคโนโลยีสารสนเทศและการสื่อสาร (ไอซีที) แถลงถึงกรณีที่ผู้ใช้งานอินเทอร์เน็ตรวมตัวกันเรียกข้อมุลหน้าเว็บไซต์ของหน่วยงานรัฐบาลจำนวนมากพร้อมๆ กัน ทำให้หลายเว็บไซต์ล่ม ใช้การไม่ได้
ทั้งนี้ ยืนยันว่ายังไม่มีการเดินหน้าโครงการซิงเกิล เกตเวย์ ซึ่งมีผู้ออกมาต่อต้านจำนวนมาก ขอให้ผู้คัดค้านเห็นใจผู้ที่ต้องการใช้ข้อมูลของเว็บไซต์ต่างๆ พร้อมยืนยันว่าโครงการซิงเกิล เกตเวย์ขณะนี้เป็นเพียงการศึกษาและเสนอแนวคิดเท่านั้น ยังไม่มีข้อยุติและพร้อมเปิดรับฟังความเห็นจากทุกภาคส่วน
ขณะที่รัฐมนตรีว่าการกระทรวงไอซีที เปิดเผยว่า นายกรัฐมนตรีไม่ได้สั่งการในเรื่องนี้ แต่ได้แสดงความเป็นห่วงเรื่องเยาวชนเข้าถึงข้อมูลที่ไม่เหมาะสม และไม่เกี่ยวกับความมั่นคงใดๆ ส่วนเว็บไซต์ของหน่วยงานราชการที่ถูกรุมเรียกหน้าเว็บพร้อมๆ กันนั้นไม่ได้ล่ม เพียงแต่ทำงานได้ช้าลง และยืนยันว่าระบบของเว็บไซต์ได้ถูกออกแบบมาอย่างเหมาะสมกับการใช้งานตามปกติ